Cosatu moet 'beantwoord oor transformasie' | Nuus24
Cosatu moet 'beantwoord oor transformasie'
Cosatu bekommerd oor geweld, intimidasie
Johannesburg – Cosatu moet tydens sy 11de nasionale konferensie belangrike vrae beantwoord oor die rol wat hy in transformasie in Suid-Afrika speel, het die ANC-jeugliga Maandag gesê.“Dit is ons wens dat die afgevaardigdes by die werkers se parlement vreesloos sal wees om ‘n beleid te skep wat die balans van magte beslissend weg sal skuif van ‘n uitbuitende en onderdrukkende stelsel...” het die ANC-jeugliga in ‘n verklaring gesê.Die party sê hy deel in Cosatu se teleurstelling oor wat gebeur het sedert die ANC se nasionale kongres in Polokwane in 2007.“Ons moet nog die verandering sien wat ons saam beoog het. Ons word eerder in die gesig gestaar deur ‘n nuwe elite groep mense wat vasbeslote is om hulself te verryk ten koste van ‘n samehangende politieke projek met ‘n sterk en beslissende leierskap.”Die ANC-jeugliga het Cosatu sterkte toegewens tydens sy vier dag lange konferensie wat in Midrand, Johannesburg, gehou word.Tydens die konferensie sal Cosatu nuwe leiers kies. Sy algemene sekretaris, Zwelinzima Vavi, sal aansoek doen vir nog ‘n termyn.– Volg Nuus24 op Twitter - SAPA
Lees meer oor: cosatu | anc-jeugliga VOLGENDE OP NUUS24X